stanford-oval/wikipedia huggingface dataset:
รถไฟใต้ดินอู๋ซี
ระเบียงภาพ

สาย1
สาย2
สถานีจวงเฉียว（莊橋站）
สถานีเสวี่ล่าง（雪浪站）
ย่านบางแค

ย่านบางแคและถนนเพชรเกษมเมื่อมองจากสถานีบางแค
ย่านบางแค เป็นย่านที่ตั้งอยู่บริเวณเขตต่อเมืองตะวันตกของกรุงเทพมหานคร แต่เดิมย่านบางแคตั้งอยู่ในเขตการปกครองของเขตภาษีเจริญ ต่อมาเมื่อ พ.ศ. 2540 ได้มีการเปลี่ยนแปลงจัดตั้งเขตใหม่เรียกว่า เขตบางแค ทำให้ย่านบางแคตั้งอยู่บนรอยต่อของ 2 เขต คือ เขตบางแค (แขวงบางแคและแขวงบางแคเหนือ) กับเขตภาษีเจริญ (แขวงบางหว้าและแขวงบางด้วน) อาณาเขตทิศเหนือจรดแนวคลองบางจาก ทิศใต้จรดคลองภาษีเจริญและคลองบางแค ทิศตะวันออกจรดคลองบางหว้า และทิศตะวันตกจรดถนนวงแหวนรอบนอก มีพื้นที่โดยประมาณ 4.024 ตารางกิโลเมตร หรือ 2,515 ไร่
ประวัติ > ตั้งถิ่นฐาน

ภายหลังจากการทำสนธิสัญญาเบาว์ริงกับรัฐบาลอังกฤษ เมื่อ พ.ศ. 2398 รัฐบาลไทยเปลี่ยนนโยบายเปิดขายข้าวไม่จำกัด ด้วยเหตุนี้พื้นที่ทางฝั่งธนบุรีที่กระจุกตัวไม่ห่างจากริมน้ำนัก ได้ขยายออกไป ต่อมาในสมัยพระบาทสมเด็จพระจอมเกล้าเจ้าอยู่หัว ได้มีการขุดคลองภาษีเจริญ เสร็จสมบูรณ์เมื่อ พ.ศ. 2415 เป็นคลองที่เชื่อมหัวเมืองแม่น้ำเจ้าพระยา แม่น้ำท่าจีน และแม่น้ำแม่กลอง ในช่วงหลังขุดคลองนี้เองทำให้พื้นที่ย่านบางแคเริ่มมีการตั้งถิ่นฐาน เกิดชุมชน เช่น ชุมชนวัดรางบัว บริเวณวัดบางแค (วัดนิมมานรดี) ซึ่งสร้างในสมัยรัชกาลที่ 5 เกิดตลาดท้องน้ำขนาดใหญ่ขึ้น คือ ตลาดน้ำบางแคหรือตลาดน้ำหน้าวัดนิมมานรดี เป็นพื้นที่บริเวณจุดตัดกันของคลองราชมนตรีและคลองภาษีเจริญใกล้กับวัดนิมมานรดี เคยเป็นที่ตั้งของตลาดน้ำขนาดใหญ่แห่งหนึ่งของฝั่งธนบุรี คับคั่งไปด้วยเรือสินค้าจำพวกพืชผลต่าง ๆ ทั้งเรือพายขายผักและผลไม้ของชาวสวนในละแวกบางแค บางขี้แก้ง บางแวก บางไผ่ ฯลฯ
ประวัติ > สร้างถนน

พ.ศ. 2500 ได้มีการสร้างถนนเพชรเกษม รวมถึงการสร้างซอยย่อย ถนนต่าง ๆ เพิ่มขึ้น ทั้งถนนสุขาภิบาล 1 ถนนสุขาภิบาลบางแค (ซอยเพชรเกษม 88) และถนนทางเข้าหมู่บ้านเศรษฐกิจ ส่งผลให้เกิดชุมชนใหม่ ประกอบกับช่วงเวลานี้ บริษัท ขนส่ง จำกัด (บขส.) โดยเส้นทางสายใต้ในระยะแรกได้จัดสถานีขนส่งสายใต้ที่แยกไฟฉาย โดยเส้นทางจำเป็นต้องผ่านถนนเพชรเกษมและบริเวณตลาดบางแค ทำให้ตลาดน้ำหน้าวัดนิมมานรดีเป็นที่รู้จักมากขึ้น ต่อมา พ.ศ. 2516 มีการสร้างตลาดทวีทรัพย์ ในขณะเดียวกันบทบาทการค้าบริเวณปากคลองราชมนตรีและคลองภาษีเจริญก็เริ่มลดลง
ประวัติ > ย่านการค้า

ย่านการค้าได้ย้ายมากระจุกตัวอยู่บริเวณถนนเพชรเกษมถัดจากตลาดทวีทรัพย์ ตั้งแต่สะพานข้ามคลองราชมนตรีไปถึงแยกถนนสุขาภิบาล 1 ต่อมามีการสร้างศูนย์การค้าวงษ์วิศิษฎ์ (พ.ศ. 2518) ตลาดศูนย์การค้าบางแค (พ.ศ. 2519) และตลาดใหม่บางแค (พ.ศ. 2520) ยังมีการเปิดห้างสรรพสินค้าระดับกลาง ได้แก่ ห้างคาเธ่ย์และห้างวันเดอร์
ตั้งแต่ พ.ศ. 2530 เป็นต้นมา ย่านบางแคเริ่มเสื่อมโทรมลง ชุมชนบางแคประสบกับมลภาวะทางน้ำ ส่งผลต่อตลาดริมน้ำ ทำให้ต้องยกเลิกไปในที่สุด การคมนาคมทางบกเริ่มขยายตัว เกิดศูนย์การค้าแห่งใหม่ย่านปิ่นเกล้า พระราม 2 ล้วนส่งผลให้ย่านบางแคถูกลดความสำคัญลง  ราว พ.ศ. 2530–2539 ย่านบางแคก็มีห้างสรรพสินค้าและศูนย์การค้ามาเปิดมากถึง 5 แห่งด้วยกัน ประกอบด้วย ห้างสรรพสินค้าวันเดอร์ ห้างสรรพสินค้าไอทีแกรนด์ ห้างสรรพสินค้าเซฟโก้ ศูนย์การค้าฟิวเจอร์พาร์ค และศูนย์การค้าเดอะมอลล์บางแค แต่หลังสภาวะเศรษฐกิจตกต่ำ พ.ศ. 2540 มีผลให้ห้างสรรพสินค้าบางแห่งย่านบางแคไม่สามารถดำเนินการต่อได้ ต้องขายกิจการ และมีผู้ประกอบการรายใหม่เข้ามาดำเนินการแทน ศูนย์การค้าเดอะมอลล์เป็นเพียงศูนย์การค้าเดียวที่ปรับตัวฝ่าวิกฤตจนเปิดให้บริการเป็นปกติจนถึงปัจจุบัน
การใช้ประโยชน์ที่ดิน

กรรมสิทธิ์ที่ดินส่วนใหญ่เป็นของเอกชนรายใหญ่ มีแปลงที่ดินขนาดใหญ่ ได้แก่ ตลาดสด ห้างสรรพสินค้า โรงงานอุตสาหกรรม คลังสินค้า และโรงภาพยนตร์ รวมถึงพื้นที่โล่งยังไม่ได้พัฒนา ส่วนพื้นที่ริมถนนเพชรเกษม ส่วนใหญ่เป็นของเอกชนรายย่อย ในส่วนที่ดินของรัฐ ได้แก่ สถานสงเคราะห์คนชราบ้านบางแค สถานีกาชาดที่ 11 สำนักงานเขตภาษีเจริญ สถานีตำรวจนครบาลภาษีเจริญ สถานีตำรวจดับเพลิงบางแค
ที่ดินประเภทที่พักอาศัยมีสัดส่วนมากที่สุด คือ ร้อยละ 35.17 การปลูกสร้างอาคารที่พักอาศัยค่อนข้างหนาแน่นบริเวณถนนเพชรเกษม ถนนสุขาภิบาล 1 และถนนซอยต่าง ๆ ในพื้นที่ถัดจากแนวถนนหลัก พื้นที่พักอาศัยส่วนใหญ่อยู่ในแขวงบางแคและแขวงบางแคเหนือ เป็นทั้งที่บ้านอาศัย อพาร์ตเมนต์ คอนโดมีเนียมและหมู่บ้านจัดสรร
พื้นที่พาณิชยกรรมกระจายไปตามถนนเพชรเกษม ได้แก่ ห้างเดอะมอลล์บางแค ซีคอนบางแค ไอทีแกรนด์ โลตัส ตลาดบางแค ห้างสรรพสินค้าวันเดอร์ และอาคารพาณิชยกรรมริมถนน ส่วนใหญ่สูง 2–5 ชั้น
พื้นที่ประเภทอุตสาหกรรมและคลังสินค้าคิดเป็นร้อยละ 4.25 เช่น โรงงานนันยาง โรงงานซีคอน โรงงานปั่นนุ่น และโรงงานเย็บผ้า เป็นต้น ที่ดินประเภทเกษตรกรรมมีเพียงแขวงเดียวคือ แขวงบางแค บริเวณแนวคลองราษฎรสามัคคีและคลองภาษีเจริญ ปัจจุบันยังคงมีการทำการเกษตร ปลูกผัก ทำสวน
วัดมีเพียงแห่งเดียว คือ วัดนิมมานรดี มีโรงเรียน 7 แห่ง
การเดินทาง

ป้จจุบันย่านบางแคมีรถไฟฟ้ามหานคร สายเฉลิมรัชมงคล รถเมล์สายที่ผ่าน ได้แก่ สาย 7, 7ก, 80, 81, 84, 84ก, 91, 91ก, 101, 147, 157, 165, 189 และ 547 มีรถตู้วิ่งเส้นทาง เดอะมอลล์บางแค-อนุสาวรีย์ชัยสมรภูมิ-หมอชิต, เดอะมอลล์บางแค-ม.ราม 2, เดอะมอลล์บางแค-ฟิวเจอร์พาร์ค รังสิต และเดอะมอลล์บางแค-บางใหญ่ มีรถสองแถว เช่นเส้นทาง เดอะมอลล์บางแค-โลตัส-เคหะ, เดอะมอลล์บางแค-พุทธมณฑลสาย 4 และ เดอะมอลล์บางแค-บีทีเอสบางหว้า เป็นต้น
บ้านเรือนบริเวณคลองราชมนตรี
เดอะมอลล์บางแค
ห้างสรรพสินค้าซีคอนบางแค ในปี พ.ศ. 2566
วัดกลาง (จังหวัดแม่ฮ่องสอน)

สำหรับวัดกลางแห่งอื่น ดูที่ วัดกลาง
| วัดกลาง |
| --- | --- |


ที่ตั้ง: ตำบลเวียงใต้ อำเภอปาย จังหวัดแม่ฮ่องสอน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงใต้ อำเภอปาย จังหวัดแม่ฮ่องสอน ที่ดินตั้งวัดมีเนื้อที่ 5 ไร่ 35 ตารางวา
วัดกลางสร้างเมื่อ พ.ศ. 2335 ตามประวัติวัดแจ้งว่าสร้างเมื่อ พ.ศ. 2394 เดิมเป็นวัดร้าง ต่อมามีพระธุดงค์นามว่า สุนันทา มาจากเมืองปู ได้ธุดงค์มาถึงที่นี่ แลเห็นว่าที่เหล่านี้เป็นวัดเดิมเพราะมีสีมาปรากฏ จึงได้อธิษฐานที่จะจำพรรษาและได้ซ่อมแซมเสนาสนะพออยู่อาศัยได้ จากอีกแหล่งข้อมูลระบุว่า ชาวไทใหญ่ได้สร้างวัดขึ้นมาใหม่โดยมีการรื้อถอนและปลูกสร้างมาหลายครั้ง จนกระทั่งครั้งหลังสุดได้สร้างใหม่ในช่วงเวลาประมาณ พ.ศ. 2469 วัดได้รับพระราชทานวิสุงคามสีมาเมื่อวันที่ 10 มีนาคม พ.ศ. 2515 เขตวิสุงคามสีมากว้าง 30 เมตร ยาว 40 เมตร
วัดกลางมีเจดีย์องค์ใหญ่ ศิลปะไทใหญ่ ประดิษฐานอยู่กลางลานวัด มีเจดีย์ทรงมอญรายล้อมโดยรอบ ใต้เจดีย์ทำเป็นซุ้มประดิษฐานพระพุทธรูปประจำวัน เหนือฐานเจดีย์องค์ใหญ่ทำเป็นมณฑปยอดมงกุฎ
รักบี้ชิงแชมป์โลก 2015 รอบชิงชนะเลิศ

รักบี้ชิงแชมป์โลก 2015 รอบชิงชนะเลิศ มีกำหนดแข่งขันขึ้นในวันที่ 31 ตุลาคม ค.ศ. 2015 จัดขึ้นที่สนามกีฬาทวิคเคนนัม, ลอนดอน การแข่งขันรอบชิงชนะเลิศเป็นการแข่งขันระหว่างนิวซีแลนด์ และ ออสเตรเลีย
สนามกีฬาทวิคเคนนัมเคยใช้เป็นสถานที่ในการจัดการแข่งรอบชิงชนะเลิศเมื่อปี 1991 โดย ออสเตรเลียเอาชนะอังกฤษไปได้12–6
การแข่งขัน > รายละเอียด

| นิวซีแลนด์  | 34–17 |  ออสเตรเลีย |
| --- | --- | --- |
| วางทรัย: Milner-Skudder 39' c Nonu 42' m Barrett 79' c เตะเปลี่ยน: Carter (2/3) 40', 80' ลูกโทษ: Carter (4/4) 8', 27', 36', 75' ดรอป: Carter 70'  | รายงาน | วางทรัย: Pocock 53' c Kuridrani 64' c เตะเปลี่ยน: Foley (2/2) 54', 65' ลูกโทษ: Foley (1/1) 14'  |
| --- | --- |
             นิวซีแลนด์ :              ออสเตรเลีย
วัดกฤษณเวฬุพุทธาราม

| วัดกฤษณเวฬุพุทธาราม |
| --- | --- |

ชื่อสามัญ: วัดกฤษณเวฬุพุทธาราม, วัดไผ่ดำ
ที่ตั้ง: ตำบลทองเอน อำเภออินทร์บุรี จังหวัดสิงห์บุรี
ประเภท: วัดราษฎร์
นิกาย: ธรรมยุติกนิกาย
พระประธาน: พระพุทธโสภาคย์สักยมุนี
 สถานีย่อยพระพุทธศาสนา
วัดกฤษณเวฬุพุทธาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลทองเอน อำเภออินทร์บุรี จังหวัดสิงห์บุรี มีที่ดินตั้งเนื้อที่วัด 21 ไร่ 46 ตารางวา
วัดกฤษณเวฬุพุทธาราม เดิมชื่อ วัดไผ่ดำ มีชื่อตามหมู่บ้านไผ่ดำ เพราะพื้นที่เดิมของหมู่บ้านและของวัดบางส่วนเป็นป่าไผ่ดำ สันนิษฐานว่าสร้างตั้งแต่สมัยกรุงศรีอยุธยาหรือมากกว่านั้น เพราะวัดมีเจดีย์เก่าแก่ที่ปัจจุบันยังมีสภาพเกือบสมบูรณ์ จนเมื่อราว พ.ศ. 2465–2467 มีพระสงฆ์อยู่จำพรรษาบ้าง ว่างเว้นไปบ้าง จนถึง พ.ศ. 2470 ตั้งเป็นวัดและสมเด็จพระสังฆราชเจ้า กรมหลวงวชิรญาณวงศ์ โปรดให้พระสงฆ์ ในปกครองคณะธรรมยุตมาอยู่ประจำ โดยมีพระครูประพัฒนสีลคุณ (เอก ปวฑฺฒโน) เป็นเจ้าอาวาสรูปแรก วัดได้สร้างอุโบสถหลังใหม่ และได้รับพระราชทานวิสุงคามสีมาครั้งหลังเมื่อวันที่ 13 กันยายน พ.ศ. 2480 เขตวิสุงคามสีมากว้าง 40 เมตร ยาว 80 เมตร
อาคารและเสนาสนะที่สำคัญได้แก่ เจดีย์โบราณมีฐานเจดีย์กว้าง 11 เมตร สูง 9 เมตร ได้รับการบูรณปฏิสังขรณ์ เมื่อ พ.ศ. 2515, 2530 และครั้งหลังเมื่อ พ.ศ. 2540 อุโบสถกว้าง 8 เมตร ยาว 18 เมตร พระประธานในอุโบสถ ชื่อ พระพุทธโสภาคย์สักยมุนี ขนาดพระเพลา 1.35 เมตร ศาลาบำเพ็ญกุศล กุฏิสงฆ์จำนวนหลายหลัง งอาคารเสียง-เป้า ปาลวัฒน์วิไชย หอระฆัง และฌาปนสถาน
รีชาจด์

รีชาจด์ เป็นรีมิกซ์อัลบั้มชุดที่ 2 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 29 ตุลาคม พ.ศ. 2556 โดยวอร์เนอร์บราเธอร์ส เรคคอร์ดส และ แมชชีนช็อปเรคคอร์ดดิง โปรดิวซ์โดย ไมค์ ชิโนดะ และ ริก รูบิน เพลงในรูปแบบรีมิกซ์ในอัลบั้มนี้เป็นเพลงมาจากสตูดิโออัลบั้มชุดที่ 5 ของวง ลิฟวิงทิงส์ พร้อมกับซิงเกิลแรกของอัลบั้ม อะไลต์แดตเนเวอร์คัมส์ (A Light That Never Comes) ของลิงคินพาร์กร่วมงานกับ สตีฟ อะโอะกิ (Steve Aoki) ที่ออกจำหน่ายในรูปแบบซีดีในวันที่ 11 ตุลาคม และยังรวมเพลงนี้ในรูปแบบรีมิกซ์ไว้ในอัลบั้มนี้อีกด้วย
ประวัติ

รีชาจด์ ถูกประกาศอย่างเป็นทางการในหน้าเฟซบุ๊กของลิงคินพาร์ก ในวันที่ 12 กันยายน พ.ศ. 2556 เป็นวันเดียวกันกับวันออกเกมใหม่ของวง LP Recharge ลิงคินพาร์กเผยว่าอัลบั้มที่ประกาศนั้นเป็นอัลบั้มรีมิกซ์ ซึ่งนำมาจากเพลงต่างๆ ในอัลบั้มลิฟวิงทิงส์ ตลอดจนรวมผลงานเพลงใหม่ของเขาร่วมกับสตีฟ อะโอะกิ ในชื่อ อะไลต์แดตเนเวอร์คัมส์ (A Light That Never Comes) (และฉบับรีมิกซ์) โดยมีเพลงรีมิกซ์อยู่ห้าเพลงในอัลบั้มที่ถูกปล่อยออกมาก่อนหน้านี้แล้ว ซึ่งรวมอยู่ในโบนัสแทร็กพรีออร์เดอร์ ของอัลบั้มลิฟวิงทิงส์
ในวันที่ 24 ตุลาคม พ.ศ. 2556 5 วันก่อนออกอัลบั้ม เพลงรีมิกซ์ทั้งหมดในอัลบั้มสามารถฟังได้แล้วในเอ็มทีวี ต่อมาในวันที่ 21 มกราคม พ.ศ. 2556 ลิงคินพาร์กได้ออกอีพีใหม่ชื่อว่า A Light That Never Comes (Remixes) บนอินเทอร์เน็ต
รายชื่อเพลง

| ลำดับ | ชื่อเพลง | ยาว |
| --- | --- | --- |
| 1. | "A Light That Never Comes" (with Steve Aoki) | 3:49 |
| 2. | "Castle of Glass" (M. Shinoda Remix) | 3:24 |
| 3. | "Lost in the Echo" (KillSonik Remix) | 5:09 |
| 4. | "Victimized" (M. Shinoda Remix) | 3:00 |
| 5. | "I'll Be Gone" (Vice Remix) (featuring Pusha T) | 4:00 |
| 6. | "Lies Greed Misery" (Dirtyphonics Remix) | 4:50 |
| 7. | "Roads Untraveled" (Rad Omen Remix) (featuring Bun B) | 5:28 |
| 8. | "Powerless" (Enferno Remix) | 6:07 |
| 9. | "Burn It Down" (Tom Swoon Remix) | 4:46 |
| 10. | "Until It Breaks" (Datsik Remix) | 6:00 |
| 11. | "Skin to Bone" (Nick Catchdubs Remix) (featuring Cody B. Ware and Ryu) | 3:54 |
| 12. | "I'll Be Gone" (Schoolboy Remix) | 6:11 |
| 13. | "Until It Breaks" (Money Mark Headphone Remix) | 4:29 |
| 14. | "A Light That Never Comes" (Rick Rubin Reboot) | 4:40 |
| ความยาวทั้งหมด: | ความยาวทั้งหมด: | 68:43 |
| ลำดับ | ชื่อเพลง | ยาว |
| --- | --- | --- |
| 15. | "Burn It Down" (Paul van Dyk Remix) | 8:00 |
| ความยาวทั้งหมด: | ความยาวทั้งหมด: | 76:43 |
ประวัติการจำหน่าย

| ประเทศ | วันที่ | รูปแบบ | ค่ายเพลง |
| --- | --- | --- | --- |
| สหรัฐอเมริกา | 29 ตุลาคม 2013 | CD, Digital download | Warner Bros. Records |
แหล่งข้อมูลอื่น

| ด ค กลิงคินพาร์ก |
| --- | --- |
 ไมค์ ชิโนะดะ  แบรด เดลสัน  โจ ฮาห์น  เดฟ ฟาร์เรล  เอมิลี อาร์มสตรอง  โคลิน บริตเตน มาร์ก เวกฟิลด์  เชสเตอร์ เบนนิงตัน  ร็อบ บัวร์ดอน 
สตูดิโออัลบั้ม:  ไฮบริดทีโอรี  เมทีโอรา  มินิตส์ทูมิดไนต์  อะเทาซันด์ซันส์  ลิฟวิงทิงส์  เดอะฮันติงปาร์ตี  วันมอร์ไลต์  ฟรอมซีโร 
อัลบั้มรีมิกซ์:  รีแอนิเมชัน  รีชาจด์ 
อัลบั้มบันทึกการแสดงสด:  ไลฟ์อินเท็กซัส  ลิงคินพาร์กอันเดอร์กราวด์ 7.0  โรดทูเรโวลูชัน: ไลฟ์แอตมิลตันคีนส์ 
อัลบั้มเดโม:  ลิงคินพาร์กอันเดอร์กราวด์ 9: เดโมส์  ลิงคินพาร์กอันเดอร์กราวด์ X: เดโมส์  ลิงคินพาร์กอันเดอร์กราวด์ 11.0  ลิงคินพาร์กอันเดอร์กราวด์ 12.0  ลิงคินพาร์กอันเดอร์กราวด์ XIII  ลิงคินพาร์กอันเดอร์กราวด์ XIV 
อัลบั้มรวมเพลง:  ดาวน์โหลดทูโดเนตฟอร์เฮติ  อะดีเคดอันเดอร์กราวด์  ดาวน์โหลดทูโดเนตฟอร์เฮติ V2.0  ดาวน์โหลดทูโดเนต: สึนามิรีลีฟ 
อีพี:  ไฮบริดทีโอรี (อีพี)  ลิงคินพาร์กอันเดอร์กราวด์ 2.0  ลิงคินพาร์กอันเดอร์กราวด์ 3.0  ลิงคินพาร์กอันเดอร์กราวด์ 4.0  คอลลิชันคอร์ส  ลิงคินพาร์กอันเดอร์กราวด์ 5.0  ลิงคินพาร์กอันเดอร์กราวด์ 6.0  ซองส์ฟรอมดิอันเดอร์กราวด์  ลิงคินพาร์กอันเดอร์กราวด์ 8.0  อะไลต์แดตเนเวอร์คัมส์ (รีมิกซ์) 
บทความที่เกี่ยวข้อง:  วอร์เนอร์บราเธอร์สเรเคิดส์  แมชชีนชอปเรเคิดดิงส์  ดาวน์โหลดทูโดเนต  มิวสิกฟอร์รีลีฟ  8-บิตรีเบลเลียน!  เดดบายซันไรส์  ฟอร์ตไมเนอร์  สโตนเทมเพิลไพล็อตส์
วัดกลาง (จังหวัดชลบุรี)

สำหรับวัดกลางแห่งอื่น ดูที่ วัดกลาง
| วัดกลาง ชลบุรี |
| --- | --- |

ชื่อสามัญ: วัดกลาง
ที่ตั้ง: 478/8 ถนนราษฎร์ประสงค์ ตำบลมะขามหย่ง อำเภอเมืองชลบุรี จังหวัดชลบุรี  ประเทศไทย 20000
ประเภท: วัดราษฏร์มหานิกาย
นิกาย: เถรวาท มหานิกาย
พระประธาน: หลวงพ่อเพชร
พระพุทธรูปสำคัญ: หลวงพ่อเพชร
 สถานีย่อยพระพุทธศาสนา
วัดกลาง เป็นวัดเก่าแก่แต่โบราณ สร้างในสมัย รัชกาลที่ 1 ในปี พ.ศ. 2345 ซึ่งมีอายุกว่า 200 ปี
ตามประวัติที่สืบค้นได้จากคุณธนิต อยู่โพธิ์ อดีตอธิบดีกรมศิลปากร ยืนยันว่าภาพเขียนฝาผนังอุโบสถหลังแรก(หลังเก่า) ของวัดกลาง เป็นฝีมือช่างเขียนภาพของวังหลัง น่าเสียดายที่ทางวัดไม่ได้ถ่ายภาพเหล่านี้เก็บเอาไว้ก่อนรื้ออุโบสถหลังเก่าเพราะคนในยุคนั้นไม่รู้ความเป็นมา
วัดกลางได้รับพระราชทานวิสุงคามสีมา เมื่อวันที่ 6 สิงหาคม พ.ศ. 2506 ปัจจุบันมีที่ดินทั้งสิ้น 58 ไร่ 3 งาน 49 ตารางวา รวม 4 โฉนด แบ่งเป็น :
ที่ตั้งวัด 17 ไร่ - งาน 78 ตารางวา
ที่ธรณีสงฆ์ 41 ไร่ 2 งาน 71 ตารางวา
เจ้าอาวาสตั้งแต่ตั้งวัดจนถึงปัจจุบัน ดังนี้ :
พระอาจารย์เจ้าอาวาส ตั้งแต่ องค์ที่ 1-6 ไม่ปรากฏหลักฐานการดำรงตำแหน่ง
ท่านเจ้าคุณมงคลวัฒน์ ดำรงตำแหน่งเจ้าอาวาสองค์ที่ 7 ระหว่างปี พ.ศ. 2503 ถึง พ.ศ. 2544
พระครูสุภัทรกิจจานุกูล ดำรงตำแหน่งเจ้าอาวาสองค์ที่ 8 ระหว่างปี พ.ศ. 2544 ถึง พ.ศ. 2545
พระครูโกวิทสุตธรรม ดำรงตำแหน่งเจ้าอาวาสองค์ที่ 9 ตั้งแต่ปี พ.ศ. 2545 ถึงปัจจุบัน
รายชื่อบุคคลในยุคสามก๊ก (ส)

| ด ค กรายชื่อบุคคลในยุคสามก๊ก |
| --- | --- |
 ก  ข  ค  ง  จ  ฉ  ช  ซ  ต  ถ  ท  น  บ  ป  ผ  ฝ  พ  ภ  ม  ย  ร  ล  ว  ส  ห  อ  ฮ 
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ส รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
รายชื่อตัวละครสมมติ

บทความหลัก: รายชื่อตัวละครสมมติในยุคสามก๊ก
| ชื่อ | ชื่อรอง | ปีที่ เกิด (ค> ศ.) | ปีที่ เสียชีวิต (ค> ศ.) | บ้านเกิด (ในวงเล็บคือสถานที่ในปัจจุบัน) | บทบาท | สังกัด | เคยสังกัด | หมายเหตุ |
| --- | --- | --- | --- | --- | --- | --- | --- | --- |
| สิบเกง กง จิ่ง Gong Jing 龔景 |  |  |  |  | ขุนนาง | ราชวงศ์ฮั่น |  | สามก๊ก ตอนที่ 1 |
| สิวเจ๊ก ฉื่อ จี้ Shi Ji 史蹟 |  |  | 222 |  | ขุนพล | ง่อก๊ก |  | สามก๊ก ตอนที่ 83 |
| สุนา ต่งถูน่า Dongtuna 董荼那 |  |  | 225 |  | ขุนพล | เผ่าลำมัน |  | สามก๊ก ตอนที่ 87 และ 88 |
บรรณานุกรม

ตันซิ่ว. สามก๊กจี่ (ซานกั๋วจื้อ).
เผย์ ซงจือ. อรรถาธิบายสามก๊กจี่ (ซานกั๋วจื้อจู้).
ฟ่าน เย่. จดหมายเหตุราชวงศ์ฮั่นยุคหลัง (โฮ่วฮั่นชู).
ฝาง เสฺวียนหลิ่ง. จดหมายเหตุราชวงศ์จิ้น (จิ้นชู).
ซือหม่า กวาง. จือจื้อทงเจี้ยน
ล่อกวนตง. สามก๊ก (ซานกั๋วเหยี่ยนอี้).
เจ้าพระยาพระคลัง (หน). สามก๊ก ฉบับเจ้าพระยาพระคลัง (หน).
วังจะบังตีกอ (วังเจ้าเมืองปัตตานี)

วังจะบังตีกอ เดิมเรียกว่า กอตอจือเบาะห์ปูเยาะห์ หรือ อิสตานอร์อาซัมจาวอ เป็นวังของเจ้าเมืองปัตตานีในสมัยการปกครองแบบเจ็ดหัวเมืองประเทศราช ตั้งอยู่ที่ตำบลจะบังติกอ อำเภอเมือง จังหวัดปัตตานี
ประวัติ

วังจะบังตีกอสร้างโดยสถาปนิกชาวจีนในสมัยตนกูปะสา หรือ เต็งกูมูฮัมหมัด เป็นเจ้าเมืองปัตตานีองศ์ที่7 ราวปี พ.ศ. 2388-2399 เชื้อสายราชวงศ์กลันตัน ( กำปงลาว์หรือบ้านทะเล) ซึ่งพระบาทสมเด็จพระนั่งเกล้าเจ้าอยู่หัว ทรงโปรดเกล้าฯ แต่งตั้งให้เป็นเจ้าเมืองปัตตานี
สถาปัตยกรรม

ตัววังล้อมด้วยกำแพงทึบก่ออิฐถือปูน รูปทรงของวังเป็นวังชั้นเดียวขนาดใหญ่ หลังคาทรงปั้นหยา หรือแบบลีมะ ตัววังเป็นรูปทรงสี่เหลี่ยมผืนผ้ายกพื้นสูง 1 เมตร สร้างด้วยไม้ ภายในวังมีห้องโถงขนาดใหญ่ใช้เป็นที่ว่าราชการของเจ้าเมือง ส่วนด้านหลังของห้องโถงจะเป็นที่พำนักของเจ้าเมืองและบริวาร
วัดกลาง (จังหวัดตราด)

สำหรับวัดกลางแห่งอื่น ดูที่ วัดกลาง
| วัดกลาง |
| --- | --- |

ชื่อสามัญ: วัดกลาง, วัดกลางชัยมงคล, วัดแปะใหญ่
ที่ตั้ง: ตำบลบางพระ อำเภอเมืองตราด จังหวัดตราด
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดกลาง หรือ วัดกลางชัยมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพระ อำเภอเมืองตราด จังหวัดตราด
วัดกลาง ตามประวัติวัดกล่าวว่าวัดแห่งนี้ตั้งเมื่อ พ.ศ. 2325 ได้รับพระราชทานวิสุงคามสีมาเมื่อวันที่ 24 มกราคม พ.ศ. 2501 เดิมเป็นวัดร้างโบราณ สมเด็จเจ้าพระยามหากษัตริย์ศึก (พระบาทสมเด็จพระพุทธยอดฟ้าจุฬาโลกมหาราช) เสด็จผ่านขณะเดินทัพไปตีเมืองจำปาศักดิ์ จึงโปรดเกล้าให้ยกวัดร้างเป็นวัดมีพระสงฆ์ให้ชื่อว่า วัดแปะใหญ่ ในสมัยกรุงธนบุรี ต่อมาในสมัยพระบาทสมเด็จพระจุลจอมเกล้าเจ้าอยู่หัว ได้เปลี่ยนชื่อเป็น "วัดกลาง"
วัดกลางมีเจดีย์ที่ได้รับการขึ้นทะเบียนเป็นโบราณสถาน เป็นเจดีย์ที่มีอายุอยู่ในสมัยรัตนโกสินทร์ตอนต้น มีลักษณะย่อมุมไม้สิบสอง ก่ออิฐถือปูน แต่ปูนที่ฉาบอยู่เกือบทั้งหมดหลุดร่อนออก ฐานล่างสุดเป็นศิลาแลงก่อเป็นรูปสี่เหลี่ยมจัตุรัส ถัดขึ้นมาก่อด้วยอิฐทั้งสิ้น ส่วนยอดหักหายไป พื้นรอบเจดีย์เป็นพื้นปูนซีเมนต์ มีก้อนหินขนาดใหญ่วางอยู่หลายก้อนล้อมรอบเจดีย์ ทางทิศตะวันออกของเจดีย์มีเจดีย์แบบจีน 2 องค์ และศาลเจ้าจีน 1 หลัง
วัดกลาง (จังหวัดพิษณุโลก)

สำหรับวัดกลางแห่งอื่น ดูที่ วัดกลาง
| วัดกลาง |
| --- | --- |

ชื่อสามัญ: วัดกลาง, วัดกลางศรีพุทธาราม, วัดกลางนครไทย
ที่ตั้ง: ตำบลนครไทย อำเภอนครไทย จังหวัดพิษณุโลก
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนครไทย อำเภอนครไทย จังหวัดพิษณุโลก
วัดกลาง วัดกลางศรีพุทธาราม หรือ วัดกลางนครไทย  เป็นวัดเก่าแก่ตั้งอยู่ใจกลางเมืองนครไทย หรือเมืองบางยางสมัยโบราณ สร้างในยุคพ่อขุนบางกลางหาวหรือพ่อขุนศรีอินทราทิตย์  ปฐมบรมกษัตริย์ไทยแห่งกรุงสุโขทัย สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1887 ได้รับพระราชทานวิสุงคามสีมาเมื่อ พ.ศ. 2400
อุโบสถเก่า สร้างตั้งแต่สมัยพ่อขุนบางกลางหาว มีใบเสมาทำด้วยศิลาทรายสีแดง  ปัจจุบันทางวัดได้ปรับรูปแบบอุโบสถเสียใหม่
ปูชนียวัตถุที่สำคัญ ได้แก่ พระพุทธรูปขนาดใหญ่ 3 องค์ คือ พระพุทธรูปสำริดศิลปะสุโขทัย มีขนาดหน้าตักกว้าง 53 เซนติเมตร สูง 68 เซนติเมตร และพระพุทธรูปศิลานาคปรก ปางสมาธิศิลปะสมัยลพบุรี 2 องค์ องค์หนึ่งสร้างเสร็จแล้ว แต่มีส่วนชำรุดมีขนาดหน้าตักกว้าง 65 เซนติเมตร สูง 177 เซนติเมตร(เฉพาะองค์พระพุทธรูปสูง 1 เมตร) ส่วนอีกองค์หนึ่งอยู่ในสภาพเป็นโกลน จัดเป็นศิลปะลพบุรีมีอายุประมาณพุทธศตวรรษที่ 18–19 ซึ่งองค์ พระพุทธรูปมีรูปร่างหน้าตาเป็นแบบศิลปะท้องถิ่นมากกว่าจะเป็นของที่เคลื่อนย้ายมาจากที่อื่น ปัจจุบันพระพุทธรูปสำริดศิลปะสุโขทัยและพระพุทธรูปนาคปรกศิลปะลพบุรี (องค์สมบูรณ์) ได้ถูกโจรกรรมสูญหายไปแล้ว
นอกจากนี้ในวัดมีอนุสาวรีย์พ่อขุนบางกลางหาว และต้นจำปาขาว เชื่อว่าเป็นต้นไม้ศักดิ์สิทธิ์ อายุกว่า 700 ปี (ปลูกก่อนปี พ.ศ. 1806) สันนิษฐานว่าพ่อขุนบางกลางหาวทรงปลูกต้นจำปาต้นนี้ไว้ก่อนออกไปสู้รบกับขอมเพื่อตีเมืองสุโขทัยคืนมา พร้อมกันนั้นได้ตั้งสัตยาธิษฐานว่า ถ้าตีเมืองสุโขทัยได้สำเร็จ ขอให้ต้นจำปาเจริญงอกงามดีและออกดอกเป็นสีขาว ปัจจุบันจำปาขาวต้นนั้นมีขนาดลำต้นวัดโดยรอบประมาณ 3 เมตรเศษ สูงประมาณ 9–10 เมตร มีความเสื่อมโทรมไปตามกาลเวลา
มินิมาร์ท ไม่ขาดรัก

| มินิมาร์ท ไม่ขาดรัก |
| --- | --- |

เค้าโครงจาก: Kim's Convenience โดย อินส์ ชอย
พัฒนาโดย: อินส์ ชอย เควิน ไวท์
แสดงนำ:   พอล ซุน-ฮยอง ลี  ฌอง ยูน  แอนเดรีย แบง  ซือมู่ หลิว  แอนดรูว์ เฟือง  นิโคล พาวเวอร์ 
ประเทศแหล่งกำเนิด: แคนาดา
จำนวนฤดูกาล: 5
จำนวนตอน: 65
การผลิต
ผู้อำนวยการผลิต: ไอแวน ฟีแกน  อเล็กซานดรา ราฟฟ์  อินส์ ชอย  เควิน ไวท์  อลัน ดิลเวิร์ธ  ทาเนีย เซเนวิรัตนี
ผู้อำนวยการสร้าง: ไอแวน ฟีแกน
สถานที่ถ่ายทำ: โตรอนโต, ออนทาริโอ, แคนาดา
ความยาวตอน: 30 นาที
บริษัทผู้ผลิต: Thunderbird Films
ออกอากาศ
เครือข่าย: CBC Television
ออกอากาศ: 11 ตุลาคม พ.ศ. 2559 – 13 เมษายน พ.ศ. 2564
การแสดงที่เกี่ยวข้อง
Strays
มินิมาร์ท ไม่ขาดรัก เป็น ซิตคอม ทางโทรทัศน์ของแคนาดา ที่ออกอากาศทาง CBC Television ตั้งแต่เดือนตุลาคม 2559 ถึง เมษายน 2564 แสดงให้เห็นถึงครอบครัวคิม ชาวแคนาดาเชื้อสายเกาหลี ที่เปิดร้านสะดวกซื้อ ในย่าน Moss Park ของ โทรอนโต : โดยมี "อัปป้า" ( พอล ซุน-ฮยอง ลี ) และ "อัมม่า" ( ฌอง ยูน ) – ภาษาเกาหลีแปลว่า พ่อ และ แม่ ตามลำดับ – พร้อมด้วย เจเน็ต ( แอนเดรีย แบง ) ลูกสาวของพวกเขา และ จอง ( ซือมู่ หลิว ) ลูกชายที่ห่างเหินกับผู้เป็นพ่อ และยังมีตัวละครอื่นๆ ได้แก่ กิมจิ ที่เป็นเพื่อนร่วมงานของจอง ( แอนดรูว์ เฟือง ) แชนนอน ( นิโคล พาวเวอร์ ) ผู้จัดการบริษัทของเขา และ เจอรัลด์ เทรมบ์เลย์ เพื่อนของ เจเน็ต (เบน โบชิมิน) ซีรีส์นี้อิงจาก บทละครชื่อเดียวกัน ในปี 2554 ของ อินส์ ชอย
ซีซั่นแรกถ่ายทำตั้งแต่ มิถุนายน ถึง สิงหาคม 2559 ที่ Showline Studios ในโทรอนโต ผลิตโดย Thunderbird Films ร่วมกับ Soulpepper Theatre Company ของโทรอนโต โดย ลี และ ยุนกลับมารับบทเดิมจากละคร  บทถูกสร้างขึ้นโดยชอย และเควิน ไวท์ ซึ่งเคยเขียนให้กับเรื่อง Corner Gas
ซีซั่นที่สองฉายวันที่ 26 กันยายน 2560 และในเดือนกรกฎาคม 2561 ซีรีส์ดังกล่าวได้ทำการเปิดตัวในบน Netflix แต่อย่างไรก็ตาม ตั้งแต่มกราคม 2020 จะไม่มีให้บริการในทุกประเทศอีกต่อไป (เช่น เนเธอร์แลนด์) ทำให้ซีซั่นที่ที่สี่ไม่พร้อมสำหรับผู้ชมทั่วโลก สำหรับซีซั่นที่ 3 ฉายวันที่ 8 มกราคม 2019 และซีซั่นที่ 4 ฉาย 7 มกราคม 2020
เมื่อวันที่ 31 มีนาคม พ.ศ. 2563 ได้มีการประกาศว่าจะทำการฉายต่อไปอีก 2 ซีซั่นที่  แต่เมื่อวันที่ 8 มีนาคม พ.ศ. 2564 ได้มีการเปิดเผยว่า ซีรีส์จะสิ้นสุดหลังจากจบซีซั่นที่ที่ 5 เนื่องจาก ผู้สร้างร่วมทั้งสองคนแยกย้ายไปทำภารกิจอื่น   นับตั้งแต่รายการถูกยกเลิก นักแสดงหลายคนได้เปิดเผยถึงปัญหาการถ่ายทำ โดยเฉพาะอย่างยิ่งการวิพากษ์วิจารณ์ ว่าขาดความหลากหลายในหมู่ทีมงานเบื้องหลัง
ซีรีย์ภาคแยก Strays เริ่มถ่ายทำในเดือนกุมภาพันธ์ 2021 หลังจากล่าช้าไป 1 ปี เนื่องจากเกิดจากการ ระบาดใหญ่ของ COVID-19 ในแคนาดา
นักแสดงและตัวละคร > นักแสดงหลัก

พอล ซุน-ฮยอง ลี รับบทเป็น คุณคิม ซัง อิล ("อัปป้า") เป็นผู้นำครอบครัว คิม ซัง อิล ได้ศึกษาเพื่อเป็นครูในเกาหลี ก่อนที่จะย้ายไปแคนาดากับภรรยาของเขา ซึ่งปัจจุบันพวกเขาเป็นเจ้าของกิจการร้าน Kim's Convenience ซึ่งเป็นร้านสะดวกซื้อในย่าน Moss Park ของโทรอนโต คุณคิมเป็นพวกหัวโบราณ ภาคภูมิใจ และดื้อรั้น ปฏิบัติได้จริง มีความคิดริเริ่ม และตรงไปตรงมา เขาอายุ 56 ปี แต่ในช่วงเริ่มต้นของซีรีส์เขาไม่สนิทและมีความบาดหมางกับ จอง ลูกชายของเขา แต่ความสัมพันธ์ที่หลุดลุ่ยของเขาก็ค่อยๆ พยายามแก้ไขให้ดีขึ้น ในช่วงเริ่มต้นของซีซั่น 2
ฌอง ยูน รับบทเป็น นาง คิม ยอง มี ("อัมมา") ผู้นำครอบครัวเช่นเดียวกัน คิม ยอง มี อายุ 54 ปี ในช่วงเริ่มต้นของซีรีส์ เธอยังเป็นครูในเกาหลี ทำงานหนักและใจดี แต่ก็ยังชอบเข้าไปยุ่งในชีวิตคนอื่น ๆ ครอบครัวของเธอ เธอใช้ชีวิตอยู่กับ ร้านค้า ครอบครัว และโบสถ์ ซึ่งเธอทำงานเป็นอาสาสมัคร
แอนเดรีย แบง รับบทเป็น เจเน็ต คิม อายุ 20 ปี เธอเป็นลูกสาวของคุณคิม และคุณนายคิม และเป็นน้องสาวของ จอง ในตอนต้นของซีรีส์ เธอเป็นสมาชิกในครอบครัวที่ติดต่อกับจองบ่อยที่สุด และเมื่อเข้าเรียนที่ OCAD University ซึ่งเธอเป็นนักศึกษาด้านการถ่ายภาพ เจเน็ต เป็นศิลปินที่มีความสามารถ แต่ก็รู้สึกผิดหวังกับแนวคิดดั้งเดิมของพ่อแม่ ขาดการสนับสนุนในงานศิลปะของเธอ และความจริงที่ว่าพวกเขาดูถูกเธอมากเกินไป เนื่องจากการที่ จองรู้สึกบาดหมางกับครอบครัว
ซือมู่ หลิว รับบทเป็น Jung Kim, อายุ 24 ปี เขาเป็นลูกชายของคุณคิม และคุณนายคิม และเป็นพี่ชายของ เจเน็ต. จอง ทำงานที่ Handy Car Rental ซึ่งเขาได้รับการเลื่อนตำแหน่งให้เป็นผู้ช่วยผู้จัดการ ในตอนต้นของซีรีส์ แต่ก็กลับมาทำงานที่ตำแหน่งเดิมหลังจากพยายามย้ายไปที่บริษัทอื่นอย่างกระทันหัน เขาเป็นวัยรุ่นหัวดื้อที่เคยก่ออาชญากรรมเล็กๆ น้อยๆ ข้างถนน ทำให้เขาถูกกักขังอยู่ในสถานที่คุมประพฤติเยาวชนเป็นเวลาช่วงสั้นๆ และหลังจากนั้นก็ได้รับการปล่อยตัว จอง ถูกไล่ออกจากบ้านโดยพ่อของเขา หลังจากที่เขาขโมยของจากพ่อ และยังคงรู้สึกบาดหมางกันกับพ่อของเขา แม้ว่าเขาเองจะยังคงติดต่อกับคนอื่นๆ ในครอบครัว และค่อยๆ ติดต่อกับพ่อของเขาอีกครั้งในภายหลัง
แอนดรูว์ เฟือง รับบทเป็น อาร์โนลด์ "กิมจิ" ฮัน วัย 25 ปี ในตอนต้นของซีรีส์ กิมจิเพื่อนซี้ของจองตั้งแต่วัยเด็ก เป็นทั้งเพื่อนร่วมงาน, รูมเมท และอดีตคู่หูในคดีอาชญากรรม เขาได้รับการเลื่อนตำแหน่งให้เป็นผู้ช่วยผู้จัดการหลังจากที่ จองลาออกจาก Handy Car Rental เมื่อสิ้นสุดซีซั่นที่ 2
นิโคล พาวเวอร์ รับบทเป็น แชนนอน รอสส์ อายุ 26 ปี ผู้จัดการของ Handy Car Rental และเป็นหัวหน้าของ จอง และ กิมจิ เธอแอบชอบ จอง ในซีซั่นที่ 1 และมักจะรู้สึกเคอะเขินในความพยายามที่จะดูเท่และฮิป  แชนนอนและจองเริ่มมีความสัมพันธ์กันหลังจากที่แชนนอนเลิกกับอเลฮานโดรซึ่งนอกใจเธอซ้ำแล้วซ้ำเล่า ความสัมพันธ์ของจองและแชนนอนนั้นซับซ้อนเนื่องจากแชนนอนเป็นผู้จัดการที่แฮนดี้ ในตอนแรกของซีซั่น 1 ได้เปิดเผยว่าเธอเป็น เบาหวาน
รายชื่อตอน

รายชื่อตอนมินิมาร์ท ไม่ขาดรัก
| 0 | 1 | 2 | 3 |
| --- | --- | --- | --- |
| ซีซั่น | จำนวนตอน | วันที่ออกอากาศ | วันที่ออกอากาศ |
| ซีซั่น | จำนวนตอน | วันแรก | วันสุดท้าย |
| 1 | 13 | 11 ตุลาคม 2559 | 27 ธันวาคม 2559 |
| 2 | 13 | 26 กันยายน 2560 | 19 ธันวาคม 2560 |
| 3 | 13 | 8 มกราคม 2561 | 2 เมษายน 2561 |
| 4 | 13 | 7 มกราคม 2562 | 31 มีนาคม 2562 |
| 5 | 13 | 19 มกราคม 2563 | 13 เมษายน 2563 |
เรตติ้ง

กลางซีซั่นแรก มินิมาร์ท ไม่ขาดรัก ถูกประเมินโดย Numeris ว่ามีผู้ชมเฉลี่ย 933,000 ต่อตอน โดย 39% เป็นผู้ชมอายุระหว่าง 25 ถึง 54 ปี
แหล่งข้อมูลอื่น

เว็บไซต์ทางการ
มินิมาร์ท ไม่ขาดรัก ที่อินเทอร์เน็ตมูวีเดตาเบส
ร้านสะดวกซื้อในโทรอนโตเดิมนั้นมีชื่อว่า Mimi Variety ตั้งอยู่ที่ 252 Queen Street East ได้รับการปรับปรุงและออกแบบใหม่เพื่อใช้ถ่ายทำในซีรีส์